Na temelju članka 6. Zakona o zakupu i kupoprodaji poslovnog prostora („Narodne novine“ broj 125/11 i 64/15), te Odluke Općinskog vijeća Općine Sali o davanju u zakup poslovnih prostora, KLASA: 406-01/05-01/9, URBROJ: 2198/15-01-05, Općina Sali raspisuje

**JAVNI NATJEČAJ**

**za davanje u zakup**

1. Predmet ovog javnog natječaja zakup je poslovnog prostora u vlasništvu Općine Sali i to u zgradi izgrađenoj na nekretnini oznake k.č. 18868 k.o. Sali novo, u naravi prostor za putničku agenciju, ukupne površine 11 m2;
2. Početni iznos mjesečne zakupnine formira se na način da minimalno iznosi 3,32 eur/m2 u sezoni i 1,32 eur/m2 izvan sezone.
3. Poslovni prostor naveden u točki 1. daje se u zakup na određeno vrijeme od 5 godina, kao putnička agencija za brodare koji imaju koncesiju na brodske linije između kopna i Dugog otoka. Ukoliko se na natječaj javi više brodara koji imaju koncesiju na različite brodske linije, prostor se može dodijeliti i više od jednom zakupniku.

**4.** Ponuda za sudjelovanje u ovom javnom natječaju mora sadržavati:

* 1. ime i prezime ponuditelja i njegovo prebivalište (za fizičke osobe), odnosno naziv tvrtke s adresom sjedišta (za pravne osobe), OIB-broj i broj telefona za kontakt;
  2. preslik osobne iskaznice (za fizičke osobe);
  3. izvornik ili ovjereni preslik rješenja o upisu u sudski registar ili registar obrta sa svim prilozima (za pravne osobe), iz kojeg mora biti vidljivo da je pravna osoba registrirana za djelatnost koja je oglašena;
  4. potvrdu porezne uprave o uplaćenim porezima i doprinosima i drugim javnim davanjima (ne starija od 30 dana);
  5. ponuđeni iznos mjesečne zakupnine.

1. Ponude se dostavljaju u zatvorenoj omotnici u roku od 8 dana od dana objave natječaja na adresu: Općina Sali, Ulica Sali II kbr. 74/A, 23281 Sali, s naznakom „Natječaj za zakup – ne otvaraj“.
2. Rok za podnošenje ponuda je 8 (osam) dana od dana objave natječaja.
3. Zakašnjele ponude, neuredne i ponude koje se na drugi način protive natječajnim uvjetima neće se razmatrati.
4. Ponude ponuditelja koji imaju nepodmirenih dospjelih obveza prema državnom proračunu i prema Općini Sali biti će isključene, sukladno čl. 4. st. 2. Zakona o zakupu i kupoprodaji poslovnog prostora.
5. O rezultatima izbora natjecatelji će biti obaviješteni u roku od 8 (osam) dana od dana donošenja odluke o odabiru ponuđača.
6. Općina Sali zadržava pravo poništenja natječaja bez obrazloženja.
7. Ugovor o zakupu biti će solemniziran po javnom bilježniku sukladno članku 4. stavak 3. Zakona o zakupu i kupoprodaji poslovnog prostora i sklopiti će se kao ovršna isprava, na trošak zakupnika.

KLASA: 940-01/25-01/28

URBROJ: 2198/15-01-25-1

U Salima, 27. lipnja 2025.

**OPĆINA SALI**